Pressemelding, 26 juni 2014

**Jeff Koons Balloon Venus til THE THIEF i sommer**

Den 26. juni kommer Jeff Koons Balloon Venus til Norge. I juni i fjor lanserte Koons, i samarbeid med champagnehuset Dom Pérignon, en eksklusiv serie med Balloon Venus’er som omfavner en flaske med enten Blanc Vintage 2004 eller Rosé Vintage 2003. I sommer kommer endelig ett eksemplar til Norge. Koons rosa, boblende kjærlighetsgudinne skal glede både kunst- og champagneinteresserte på hotellet THE THIEF.

*- Jeff Koons er den kunstneren som i sterkest grad har visualisert og opphevet middelklassens estetikk i den vestlige verden*, sier Gunnar B. Kvaran, direktør for Astrup Fearnley Museet.

Koons “Michael Jackson and Bubbles” er en av hovedattraksjonene i museets samlinger. Kunsthotellet THE THIEF er nabo og samarbeidspartner med museet på Tjuvholmen. I sommer har de sin egen Koons på utstilling.

*- Kunst i verdensklasse må ikke være forbeholdt museer og private samlere. Vi er ekstremt stolte av å stille ut en helt unik Koons, midt i restauranten. På THE THIEF tiltrekkes vi av skjæringspunktet mellom det klassiske og det utfordrende, og vi liker alltid kombinasjonen bra kunst og god drikke,* sier Siri Løining Kolderup, kommunikasjonssjef på THE THIEF

Jeff Koons Balloon Venus er inspirert av skulpturen [Venus fra Willendorf](http://no.wikipedia.org/wiki/Venus_fra_Willendorf). Det eldgamle fruktbarhetssymbolet antas å være omkring 25.000 år gammelt. Koons tolkning er 2,5 meter høy moderne kjærlighetsgudinne i rosa kromlakkert rustfritt stål (2008-2012). Skulpturen minner om Koons kjente ballongdyr i ”Celebrations”-serien, men er den første i en serie skulpturer og malerier kalt ”Antiquity”. Balloon Venus ble første gang utstilt i Frankfurt i 2012.

Da champagnehuset Dom Pérignon lanserte seriene Vintage 2004 og Rosé Vintage 2003 i juni i fjor, presenterte Koons sin egen, eksklusive kunstversjon. En omkring 30 cm høy Balloon Venus kapsler inn en flaske med Koons design. Verket er i magenta eller gult krom, og det veier nesten ti kilo, flasken inkludert. Opplaget er begrenset til 650 internasjonalt. Balloon Venus har vært utstilt ved spesielle anledninger i flere land, men aldri før i Norge. 26. juni avdukes landets første og eneste eksemplar på THE THIEFs restaurant Fru K. Der vil den være å se til ut sommeren.

Norges eneste Balloon Venus er også til salgs. Denne rosa versjonen inneholder en flaske Dom Pérignon Rosé Vintage 2003 med Koons Design. Ettersom kunstverket inneholder alkohol, må det bestilles gjennom Vinmonopolet. Prisen er fra 159.900 kroner. Jeff Koons Balloon Dog ble i vinter solgt for 58, 4 millioner dollar hos auksjonshuset Christies.

*Dom Pierre Pérignon var prokurator på klosteret Hautvillers i Champagne fra 1668 til 1715. Hans livsverk baserte seg på å eksperimentere og skape det han kalte ”den beste vinen i verden”. Dom Perignon i dag er inspirert av nettopp dette mottoet. For hver vintage er en eksklusiv nyskapning.*

*Jeff Koons, født i 1955, er en av de mest berømte samtidskunstnere i Amerika. Han er en utrolig kronikør innen den kontemporære verden og en perfeksjonist der kunsten hans er ment å være tilgjengelig for alle. Han mikser pop-art med det konseptuelle og har bidratt til populærkulturen med sitt helt unike og ikoniske uttrykk.*

*Hotellet THE THIEF ligger på Tjuvholmen i Oslo. Det er internasjonalt anerkjent for sin kunstsamling, og er et av få hotell i verden som henger originalkunst på hotellrommene. Bygget er tegnet av Mellbye Arkitekter og består av 118 rom og suiter. Hotellet huser restauranten Fru K og THIEF Foodbar, av kjøkkensjef Johan Laursen. Hotellet er eneste norske medlem i internasjonale Design Hotels. For en 360-graders visning av hotellet, rommene og kunsten, besøk* [*www.thief360.com*](http://www.thief360.com) *. Les mer om hotellet på* [*www.thethief.com*](http://www.thethief.com)

**For ytterligere informasjon og bildemateriell, ta kontakt med:**

Spalt PR Oslo

Øvre Slottsgate 27

0157 Oslo +47 22 41 94 40

marit.kringstad@spaltpr.com